section_heading: Životopis
paragraph_text: Igor Kačić vodio se kao nestala osoba do 1997. godine kada su počela iskapanja na Ovčari. Među posmrtnim ostatcima Igora Kačića bio je zlatni privjesak, mali dupin koji je izrezbario u skloništu i – autići. Pokopan je 1997. godine u Rijeci, godinu dana nakon toga do njega pokopan je njegov otac, ratni heroj Petar Kačić, čije je tijelo identificirano 1998. godine.